വിതുരയില് റോഡ് തോടായി പ്രതിഷേധവുമായി നാട്ടുകാര് വിതുര : അരമണിക്കൂര് തുടര്ച്ചയായി മഴ പെയ്താല് റോഡ് തോടാകും, കച്ചവടസ്ഥാപനങ്ങളില് വെള്ളം കയറും ചരലും മണലുമിറങ്ങി യാത്ര അപകടകരവും മലയോരത്തെ പ്രധാന പഞ്ചായത്തായ വിതുരയിലെ സ്ഥിതിയാണിത്. വിതുര കലുങ്ക്, ശിവക്ഷേത്ര ജങ്ഷന്, ചന്തമുക്ക്, ചായം, ചേന്നന്പാറ തുടങ്ങി പ്രധാന ജങ്ഷനുകളിലെല്ലാം ഈ അവസ്ഥയാണ്. വിതുര കലുങ്ക് ജങ്ഷനിലാണ് പ്രശ്നം രൂക്ഷം. ഏറെ നാളായുള്ള ദുരിതത്തിനു പരിഹാരമില്ലാത്തതിനാല് പ്രതിഷേധത്തിനൊരുങ്ങുകയാണ് നാട്ടുകാര്. വിതുര കലുങ്ക് ജങ്ഷനിലാണ് പ്രശ്നം രൂക്ഷം. വന്നുചേരുന്ന റോഡുകളെ അപേക്ഷിച്ച് ഏറെ താഴ്ന്നാണ് ജങ്ഷന്. ഇതുകൊണ്ടുതന്നെ നെടുമങ്ങാട്, പാലോട് റോഡുകളില് നിന്ന് ഒഴുകിയെത്തുന്ന വെള്ളം മുഴുവന് കെട്ടിക്കിടക്കുന്നു. ഓടകളില് നിറഞ്ഞ് ഒഴുകുന്ന വെള്ളം കൂടിയാകുമ്ബോള് പ്രശ്നം രൂക്ഷമാകും. പരാതികള് ഉയര്ന്നിട്ടും പൊന്മുടിപ്പാതയിലെ പ്രധാന ജങ്ഷനായ ശിവന്കോവില് ജങ്ഷനിലെ വെള്ളക്കെട്ടിനും പരിഹാരമില്ല. ഓട സംവിധാനമില്ലാത്തതാണ് ഇവിടത്തെയും പ്രധാന പ്രശ്നം.The post വിതുരയില് റോഡ് തോടായി പ്രതിഷേധവുമായി നാട്ടുകാര് first appeared on MalayalamExpressOnline.